Diari Oficial de la Generalitat Valenciana


Sumari del DOGV 7885, del 30-09-2016 (2016/7289)

RESOLUCIÓ de 29 de juliol de 2016, de la Subdirecció General de Relacions Laborals, per la qual es disposa el registre i la publicació de l'Acord de Revisió Salarial per a l'any 2016 en el VI Conveni Col·lectiu del Personal de l'Empresa Tragsa, adscrit al Servei de Brigades d'Emergència (codi 47517930741457).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7885

Data del DOGV
:   30-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7289


Data del document
:   29-07-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 29 de juliol de 2016, de la Subdirecció General de Relacions Laborals, per la qual es disposa el registre i la publicació de l'Acord de Revisió Salarial per a l'any 2016 en el VI Conveni Col·lectiu del Personal de l'Empresa Tragsa, adscrit al Servei de Brigades d'Emergència (codi 44624763192051). [2016/7289]  
Vist el text de l'Acord de Revisió Salarial per a l'any 2016 en el VI Conveni Col·lectiu del Personal de l'Empresa TRAGSA, adscrit al Servei de Brigades d'Emergència, subscrit, d'una part, per representants de l'empresa, i de l'altra, pels sindicats UGT-MCA i CGT-PV, i de conformitat amb el que disposa l'article 90, apartats 2 i 3, del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que estableix l'article 51.1 de l'Estatut d'Autonomia de la Comunitat Valenciana; el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'article 4.3 de l'Ordre 37/2010, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar que es publique en el Diari Oficial de la Comunitat Valenciana.  
  
València, 29 de juliol de 2016.- El subdirector general de Relacions Laborals: Juan Ignacio Soler Tormo.  
  
  
  
Acord col·lectiu sobre increment retributiu de l'any 2016 per al personal de Tragsa adscrit al VI Conveni Col·lectiu de Brigades d'Emergència de la Comunitat Valenciana  
  
València, 29 de juny de 2016  
  
Reunida la Comissió Negociadora del VI Conveni Col·lectiu de Brigades d'Emergència de la Comunitat Valenciana, publicat en el diari oficial d'aqueixa comunitat autònoma, en data 31 de gener de 2015, composta per les persones les dades i firmes de les quals apareixen al peu del present document, d'acord amb el que disposa l'article 21 del dit text convencional:  
  
MANIFESTA  
  
- Que la Llei 48/2015, de 29 d'octubre, de Pressupostos Generals de l'Estat per a 2016, permet l'increment de les retribucions del personal al servei del sector públic, a què pertany Tragsa, i de la seua massa salarial, en els estrictes termes regulats en aquesta i, en concret, en l'article 19.Dos, 24.Dos i 24.Tres.  
- Que Tragsa ha aplicat la congelació salarial prevista en les corresponents lleis anuals de pressupostos generals de l'Estat a tot el personal adscrit al Conveni Col·lectiu de Brigades d'Emergència de la Comunitat Valenciana, des de l'any 2012 i fins a l'any 2015.  
- Que es considera convenient aplicar un increment retributiu homogeni per a 2016 a tot el personal adscrit al dit conveni, tenint en compte la congelació salarial del període 2012 a 2015. L'anterior, davall l'estricte compliment dels imperatius límits establits per la normativa pressupostària avantdita i per l'ordenament jurídic general i, amb aquest fi  
  
ACORDEN  
  
Primer. Àmbit personal d'aplicació  
El present acord és aplicable a tots els treballadors de l'empresa Tragsa inclosos en l'àmbit d'aplicació del VI Conveni Col·lectiu de Brigades d'Emergència de la Comunitat Valenciana, autoritzat mitjançant una resolució de la Comissió de Seguiment de la Negociació Col·lectiva de les Empreses Públiques amb data registre d'eixida de 10 de desembre de 2014.  
  
Segon. Increment retributiu per a l'any 2016  
Les retribucions brutes anuals a percebre pels treballadors de Tragsa inclosos en l'àmbit personal del present acord, experimentaran un increment de l'1 % respecte a les vigents el 31 de desembre de 2015, d'acord amb les taules salarials annexes al present acord i amb efectes a partir d'1 de gener de 2016.  
L'increment indicat s'aplicarà en els conceptes de salari base i pagues extraordinàries, tal com estableix l'article 21 de l'esmentat conveni col·lectiu, en el qual s'indica que:  
«A l'inici de cada un dels exercicis de vigència del present conveni col·lectiu, a requeriment de qualsevol de les parts que la componen, es reunirà la comissió negociadora d'aquest a fi de procedir a la revisió de les taules salarials annexes. A aquest efecte, la referència serà la revisió aplicada a les retribucions dels empleats públics de la Generalitat Valenciana en tot el que no siga incompatible amb les previsions que sobre la matèria puguen establir-se en la Llei de Pressupostos Generals de l'Estat o en qualsevol altra norma que puga resultar aplicable a les societats mercantils públiques.  
L'increment s'aplicarà sobre salari base i les pagues extraordinàries. (?).»  
Així mateix, els imports corresponents a conceptes d'acció social experimentaran el dit increment de l'1 %.  
Els imports fixats per als conceptes «d'import km per desplaçament amb vehicle propi» i «Manutenció per desplaçament» no es veuran afectats pel dit increment, d'acord amb el que disposa l'article 24.Cinc de la Llei de Pressupostos Generals de l'Estat per a 2016.  
  
En cap cas l'aplicació d'allò que s'ha pactat en el present acord podrà suposar un increment retributiu del personal inclòs en el seu àmbit d'aplicació ni de la massa salarial del VI Conveni Col·lectiu de Brigades d'Emergència de la Comunitat Valenciana, l'any 2016, superior al legalment establit.  
En aquest sentit, s'acorda expressament que qualssevol revisions retributives aplicables en 2016 en virtut de qualsevol altre tipus d'instrument o acord que resulte aplicable quedaran absorbides i neutralitzades per l'increment pactat en el present acord.  
  
Tercer. Compliment de les exigències legals  
L'entrada en vigor d'allò que s'ha arreplegat en el present preacord quedarà condicionada, en tot cas, a l'obtenció dels informes favorables i les aprovacions preceptives del Ministeri d'Hisenda i Administracions Públiques, a través de la Secretaria d'Estat de Pressupostos i Despeses de la Comissió de Seguiment per a la negociació col·lectiva de les empreses públiques i del Comité de Direcció de SEPI.  
Una vegada obtinguts els informes i les autoritzacions exposades en el paràgraf anterior, la direcció de l'empresa comunicarà aquesta qüestió a la representació dels treballadors de la comissió negociadora, i aquest acord adquirirà plens efectes sense necessitat de ser ratificat per les parts i prèvia publicació d'aquest en el Diari Oficial de la Comunitat Valenciana, i es procedirà a la generació i a l'abonament dels retards que puguen correspondre.  
A aquest efecte, la Comissió Negociadora del VI Conveni Col·lectiu de les Brigades d'Emergència de la Comunitat Valenciana delega expressament, en el present acte, en qualsevol dels representants de la direcció de l'empresa que formen part d'aquella, a l'efecte de la realització dels tràmits que calguen per al depòsit, registre i publicació del present acord i de les taules salarials annexes.  
  
  
Quart. Clàusula final  
Amb aquest acord es tanquen els efectes econòmics de la negociació col·lectiva per a l'exercici 2016 previstos en l'article 24.Tres de la Llei 48/2015.  
  
En prova de la conformitat amb el contingut d'aquest acord, es firma en el lloc i la data indicats a l'inici.  
  
Per la representació de l'empresa:  
Alejandra Mañueco Boto  
Mario Iñigo González  
Damián Jiménez Toro  
Begoña Mascarell Pavía  
Enrique Arteaga Moreno  
  
Per la representació dels treballadors:  
UGT-FICA  
Faustino Sánchez Martín  
Germà Gil Seguí  
Manuel Martínez Martínez  
Roberto Caballero Tomás  
  
CGT-PV  
José Verdeguer Balaguer  
Miquel Àngel Monjo i Ortolà